11/12/2017 | Administración LocalMunicipal
Carral
Aprobación inicial modificación ordenanza xeral sobre tráfico, circulación de vehículos a motor e seguridade vial, para a súa adaptación á DA 8ª da Lei 39/2006, de promoción da autonomía persoal e atención ás persoas en situación de dependencia

Logo de ver que o Concello de Carral aprobou en 2010 a súa ORDENANZA XERAL MUNICIPAL SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIAL que, publicada no Boletín Ofiicial da Provincia da Coruña n.º 171, do 07 de setembro de 2010, segue en vigor. Logo de ver que a Lei 39/2006, do 14 de decembro, de promoción da autonomía persoal e atención ás persoas en situación de dependencia establece na súa disposición adicional oitava o seguinte: “Disposición adicional octava- Terminología Las referencias que en los textos normativos se efectúan a «minusválidos» y a «personas con minusvalía», se entenderán realizadas a «personas con discapacidad». A partir de la entrada en vigor de la presente Ley, las disposiciones normativas elaboradas por las Administraciones Públicas utilizarán los términos «persona con discapacidad» o «personas con discapacidad» para denominarlas.”. A pesares de que a devandita Lei entrou en vigor, de acordo coa súa disposición final novena, o 01 de xaneiro de 2007, por erro, non se produciu a devandita adpatación terminolóxica na ordenanza municipal citada polo que, como lembrou o señor Concelleiro do grupo municipal mixto (ACC/SON) D. César Manuel Bergondo Trillo, procede realizala á maior brevidade posible. Tendo en conta, por outra banda, que a adaptación terminolóxica que se propón é derivada do referido mandato legal e non ten un impacto significativo na actividade económica, non impón obrigas relevantes aos destinatarios e regula aspectos parciais da materia á que se refire a ordenanza que se pretende modificar, polo que, de acordo co establecido no artigo 133.4 da Lei 39/2015, do 1 de outubro, do Procedemento Administrativo Común das Administraciónes Públicas, pódese omitir a consulta pública regulada no apartado primeiro do devandito artigo 133. O Pleno do Concello de Carral, na súa sesión ordinaria realizada o 30 de novembro de 2017 adoptou, entre outros, os seguintes acordos: 1.- Aprobar inicialmente as seguintes modificacións da ordenanza xeral municipal sobre tráfico, circulación de vehículos a motor e seguridade vial, para a súa adaptación á Disposición Adicional 8ª da Lei 39/2006, do 14 de decembro, de promoción da autonomía persoal e atención ás persoas en situación de dependencia: a).-Tanto no índice, coma no articulado do texto da ordenanza, dentro do capítulo 2º dela, substituir o título “Sección 3ª. Das tarxetas de estacionamento para minusválidos.”, por “Sección 3ª. Das tarxetas de estacionamento para persoas con discapacidade.”, e o título do artigo 34 “Artigo 34. Tarxeta de minusválidos” por “ Artigo 34. Tarxeta de persoas con discapacidade”. b).- O artigo 6.4. b) da ordenanza, quedará redactado como segue: “b. Os que trasladen enfermos ou persoas con discapacidade con domicilio ou atención dentro da área.”. c).- O artigo 25. e) da ordenanza, quedará redactado como segue: “e. Sobre as beirarrúas, paseos e demais zonas destinadas ao paso de peóns e zonas sinalizadas para uso exclusivo de persoas con discapacidade. ”. d).- O artigo 34 da ordenanza, quedará redactado como segue (retirando asemade as mencións a normativa derrogada): “1. O Concello, no exercicio das súas competencias na materia, adoptará as medidas necesarias para a concesión da tarxeta de aparcadoiro para persoas con discapacidade con problemas graves de mobilidade e para a efectividade dos dereitos que desta se derivan, tendo en conta a Recomendación do Consello da Unión Europea sobre a creación dunha tarxeta de estacionamento para persoas con discapacidade e a lexislación sectorial da Comunidade Autónoma.2. O Concello expedirá a tarxeta de aparcadoiro especial para persoas con mobilidade reducida segundo o modelo determinado regulamentariamente e terá validez para todo o territorio nacional. A citada tarxeta permitiralle á persoa titular do vehículo autorizado estacionar nos lugares especialmente reservados para persoas con mobilidade reducida, salvo nos que estean destinados a un vehículo determinado ou nos debidamente sinalizados para estacionamento regulado con limitación temporal, carga e descarga e entrada e saída de vehículos.3. As tarxetas expedidas con anterioridade á entrada en vigor desta disposición normativa poderán seguir usándose ata a súa substitución.”. e).- O artigo 55.1. f) da ordenanza, quedará redactado como segue: “f) Cando un vehículo permaneza estacionado nos carrís ou partes das vías reservados exclusivamente para a circulación ou para o servizo de determinados usuarios (carril bus, carril taxi, paradas, persoas con discapacidade, etc) e nas zonas reservadas á carga e descarga. “. f).- O artigo 57. d) da ordenanza, quedará redactado como segue:” d) Cando se obstaculice a utilización normal dos pasos rebaixados para persoas con discapacidade.”. g).- No anexo I da ordenanza, as liñas do cadro de infracións e sancións CIR 91 e 94 que se indican, quedarán redactadas como segue: “ “. 2.- Someter o texto da modificación da ordenanza aprobada inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña.3.- Unha vez transcorrido tal periodo, someter ao Pleno a resolución de todas as reclamacións e suxestións presentadas dentro de tal prazo, e o texto da modificación da ordenanza, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional.4.- Publicar o texto íntegro da modificación da ordenanza definitivamente aprobada no Boletín Oficial da Provincia da Coruña. Carral, 01 de decembro de 2017 O ALCALDE José Luis Fernández Mouriño